गौरतलब है कि कल्याण सिंह के शासनकाल 1991 के बाद पहली बार अयोध्या में भगवान राम को लेकर इतनी हलचल हुई है, लेकिन इस बार आक्रोश, भय या उत्तेजना का माहौल नहीं है बल्कि लोगों में उस क्षण को जीने की उत्कंठा है। फैजाबाद से अयोध्या की ओर बढ़ते ही स्वागत द्वारों की शृंखला शुरू हो जाती है। पोस्टरों में सिर्फ भगवान राम ही नहीं, सीएम योगी भी हैं और कही-कहीं रामायण की चौपाइयां भी दिख रहीं हैं। योगी में लोगों को मंदिर के साथ ही विकास की उम्मीदें भी नजर आती हैं। वहीं बिड़ला धर्मशाला के निकट लोगों आपस में इस बात की चर्चा करते नजर आ रहे हैं कि योगी फैजाबाद को अरबों रुपए देगें।